## KÄSKKIRI

**Maa riigi omandisse jätmine**

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Kose Vallavalitsuse 11.11.2025. a korraldusega nr 337:

1. Jätan Transpordiameti valduses olevat riigiteed 11141 Ojasoo-Ardu teenindava reformimata katastriüksuse kogupindalaga 2580 m2 riigimaana Eesti Vabariigi omandisse järgmiselt:
   1. Harju maakonnas Kose vallas Ardu alevikus asuv 11141 Ojasoo-Ardu tee katastriüksus katastritunnusega 33801:001:1298, ligikaudse pindalaga 2580 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuse kande muudatuste registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

*/allkirjastatud digitaalselt/*

minister